Archivu de la categoría ‘Viral políticu’
#000000
Nazis peruanos contra xudíos y chilenos
#000001
Esti home ye anticomunista porque diz qu’el comunismu ye un inventu xudíu pa esparder l’ateismu. Amás de a los xudíos, odia a los chilenos, a los qu’acusa d’acombayar colos primeros pa desendolcar el sistema d’usura bancaria que sangra a los probes trabayadores de la rexón sureña peruana de Tacna.
#000003
Pela otra banda, dizse guiáu pol mensaxe de Xesucristu y de Gandhi, almira a Mussolini y hai delles coses de Hitler que tamién-y presten, anque diz que nun ye nazi, y que la so estética y la enseña, a mediu camín ente la cruz gamada y el símbolu de los marcianos de ‘V’, ye namás que pa llamar l’atención de los medios.
#000004
Anduve a la gueta de más coses d’esti personaxe bizarro onde los haya, pero paez que tanto él como’l so movimientu desapaecieran de la rede en 2007, mesmu añu nel que elli pasara unos mesinos pela cárcele por nun se qué movida d’una protesta.
#000005
Quedéme coles ganes d’averiguar si esti Führer criollo, como lu nomen nel reportaxe que vos dexo darréu, tien orixe asturianu, como se podría deducir del so apellíu Balbuena (tengo entendío qu’el Balbuena con dos ‘bes’ ye asturianu). Esi llabor déxo-ylo a la prensa provincial.
#000006
El videu más gochu del mundu ye esti. Peor imposible. Intentamos garrar un gif animáu, modificalu, pasalu a videu y llueu a flash videu.... y quedó esta gochada que nun la merez nin el puntu esti. En fin, ye lo que hai, y esti blogue ta pa lo que ta.
#000008
Tien un ‘no se qué’ esti videu fechu por unos alumnos de comunicacion audiovisual de nun se qué universidá. Un cantu a la unidá de la patria tienru como un cachu pan bimbo moyáu en lleche con miel. Ye chungu chungu, pero tien gracia.
#000010
Felipe Avello ye un castrón chilenu que fai humor bizarro, ganso, burru, agudu... Llinguateru extremu, cuenten que lu echaron de la canal de TV na que trabayaba por pasase coles estrelles que lu acompañaben, y munchos ven n’él al Andy Kaufman del Cono Sur, con que dacuando nun sabes si ye verdá o coña lo que fai énte lo extremu de les situaciones que plantea. De fechu, los mecanismos de la comedia de Avello aseméyense enforma a los de Kaufman, trabayando con actores bizarros amateur capaces de denunciar que foron agredíos nel concursu de Mister Mundu... o recurriendo a la provocación pura.
#000012
Una de les sos acciones últimes son los videos virales con La Pequeña, un actor coyonudu pa esto del humor que comparte cutrez con Machine, ún de los personaxes interpretaos pol propio Avello. Nun vos perdais nel youtube La Pequeña Teresa de Calcuta, La Pequeña Ingrid Betancourt o La Pequeña Hillary Hulk. Equí vos dexo col videu más visto de La Pequeña, parodia de la diva tecnopop española ‘La Prohibida’.
#000013
Cuatro rapazos faen playback d’un cantar de lo que paez ser el Skama la rede, Skontra, Dixebra o Oi! n’ast de la China, nun sé si de la popular o de la otra. Entitúlase ‘El socialismu presta’, y cuando nel videu faen como que-y zumben a ún d’ellos ye porque’l cantar diz dalgo asina como ‘combatir al reaccionariu’.
#000015
Ya que tamos de campaña, dexémonos llevar por esta fola democrática que mos invade sintiendo una opción descoyonante. España 2000, pal que nun lo sepa, ye un partíu de Valencia patriota-bacaladero, cuyo presidente (esti a manzorga) ye amás cabezaleru d’una patronal de puticlús o dalgo asina. Pues bien, diendo perhí atopé esti videu impagable... un mitin ensin censura de la plana mayor d’esti partíu en la bizarra ciudá de Benidorm. Dende’l primer momentu ye flipante’l nivel d’esta peña... “E’paña”, diz una presentadora con pinta d’haber construyío’l so pensamientu ideolóxicu nuna sala de videoxuegos. Lluéu vienen un par de tipos rapaos, que casi nun acierten a lleer el foliu que tienen delantre, y echa’l pieslle, cómo non, el lider máximu esti, que ye too un célebre. Yá quixera Gabino dicir coses como: “hay palabras que significan distinto segun la persona, no es lo mismo la palabra rosa para un jardinero que para un marica” (rises y aplausos de los presentes).
#000017
Y qué dicir de la escenografia... impagable. Val mas que lu veais.
#000018
L’Asturian Weird Foundation, al traviés d’esti post, posiciónase na campaña electoral de les presidenciales USA. Nin Hilaria, nin Obama, nin esi paisa con apellíu de patates conxelaes pretostaes. Dende equí, encamentamos a tolos estaunidenses a votar por Al Goldstein, el güelu más gochu del mundu. Que’l so logu de campaña seya tan cutre y asemeyáu al d’esta fundación nun ye’l motivu, sinon qu’analizamos con precuru el so ideariu programáticu: ‘pro-tetes’, ‘pro-clitoris’, ‘pro-porros’, ‘pro-libros’ y ‘pro-pensamientu’ pa una América meyor. Ente les promeses: esaniciar la ‘O’ de COUNTRY (xuegu de palabres intraducible) y l’afitamientu d’un sistema públicu d’atención social: AL-Care, con servicios como cunilingus subvencionáu pa toles muyeres. Visitái la so páxina de campaña: Goldstein’08
#000021